Boeke, kos, feeste, flieks en tydskrifte ... dis maar net die begin! Hier gesels ons oor alles feestelik en deel die lekker van Afrikaanse feeste met 'n feeskalender sodat jy jou vakansies kan beplan. Kom gesels saam en vertel ons wat het jou boekklub aan die praat, watter flieks maak 'n indruk en wat prut in jou pot. Ons wil graag sien wat gebeur wanneer jy self agter daardie kameralens inskuif of dit waag op die verhoog. Poësie, teater, televisie en radio is volgende op ons lys. Stuur video's, resensies, of lusmakers. Klik hier … en kom gesels saam!
Wa was dit lekka ... ATKV-Oesfees 2017!
YOMA gee haar eie gedigte ‘n melodie ... in hip-hop.
Nuwe boekeblad: Skrywers aan die woord
‘My gedagtes ken NET Afrikaans’
Rean Combrinck deel sy “reis op die Afrikanerpad” in sy kortfilm: My gedagtes ken NET Afrikaans. “Die lewe is maar ’n dobbelspel, jy weet nooit waar of in watter kultuur jy gaan opeindig nie ...” Rean se passie is die filmwese. Gesels saam en laat weet ons of sy video jou roer of raak.
Die Afrikaanse letterkundeskatkis maak dit voorwaar ‘n moeilike taak om ‘n lys van 100 belangrike boeke saam te stel wat die grootste impak gehad het. Die beginpunt bly natuurlik die opinies van lesers! Ons wou ons boekeblad bekendstel met iets wat lesers kon laat saam praat, en julle het inderdaad van julle laat hoor!
Baie dankie aan ŉ ieder en ŉ elk wat hier gestem het vir hul gunsteling klassieke Afrikaanse boeke (uitgegee tussen 1925 en 2015). Ons besef smaak verskil, maar kenners stem saam: hierdie 100 boeke is waardige, tydlose en immer-relevante verteenwoordigers van die Afrikaanse letterkunde die afgelope honderd jaar.